Эх, Çǎварни, Çǎварни!

Мероприятие 5-7 çулти ачасем валли хатĕрленĕ

Ĕç тĕллевĕ: Ачасене чăваш халăхĕн йăли-йĕркипе паллаштарасси, вĕсен тавракурăмне ÿстересси, тǎван чĕлхепе таса та тĕрĕс калаçма вĕрентесси,

чǎваш халăх йǎли – йěркисене малалла тăсасси, ачасен хушшинчи туслǎха ÿстересси

**Усǎ курмалли хатĕрсем**: çǎварни икерчи, шăхличĕ, сапун, çатма, çунашкасем, Çǎварни пуканийĕ.

**Уяв юхăмĕ:**

**Ертсе пыракан:**

Çǎварни, çǎварни,

Çǎварни çитрě - çу çитрě,

Картлǎ – картлǎ пашалу,

Карчě тǎрǎх çу юхать.

Ачасем, калăр-ха тархасшăн, çак сăвăри сăмахсем çулталăкăн хăш вăхăтне палăртаççĕ-ши?

**Ачасем:**  çуркуннене.

**Ертсе пыракан:**Эсир калани тĕрĕс. Православи календарĕ тăрăх халĕ Çăварни эрни пырать. Пĕрремĕш кунĕ, аслă Çăварни, иртнĕ вырсарни кун пуçланчĕ. Ку вырсарни кун кĕçĕн Çăварнипе уяв эрни вĕçленет. Мĕн авалтанах çак кунсем ваттисемшĕн те, çамрăксемпе ачасемшĕн те хаваслă, шавлă вăхăт. Шăнкăрав çакнă лашасемпе капăрлатнă çунасем, тăвайккинчи çунашкаллă ачасем, вăйă-кулă, юрă-ташă… Çаксем пурте Çăварни эрни паллисем. Çăварни эрнинче эпир сивĕ хĕле ăсататпăр, ăшă та илемлĕ çуркуннене вара кĕтсе илетпĕр. Паян та эпир Çăварние чыслама пуçтарăнтăмăр çакăнта. Çăварни эрнине хисеплесе юрă юрлăпăр пĕрле.

(Чǎваш халăх юрри «Çăварни»)

Эх, Çăварни, Çăварни

Юрă-ташă кăларни,

Çуркуннене чыслани

Хĕле ĕçсĕр хăварни

Асаттесен пилĕпе

Атте-анне ирĕкĕпе,

Пурăнар-ха тăвансем,

Асран кайми, чăвашсем!

И-и, Çăварни, Çăварни,

Катăк çатма икерчи,

Пĕрре çисе пĕтмерĕ

Иккĕ çиме çитмерĕ

Çăварни çитет, çу çитет

Çăварне карса килет

Юхма икерчи пиçет

Эрне хушши çитерет.

**Ертсе пыракан:**Халĕ сире пурне те Çăварни уявĕн пăравусĕ çине ларма сĕнетĕп.(Ачасем пĕр-пĕрин хыççăн тăраççĕ, пилĕксенчен тытса пăравус йĕркелеççĕ, сăвă каласа малалла çавракапа утаççĕ)

Каять, каять пăравус

Тĕлĕнтермĕш пăравус,

Урапасăр, тăрпасăр. Чарăн!

**1-мĕш чарăну:** «Тап, çуп» ятлă (пурте чарăнаççĕ, алă çупаççĕ, ура тапаççĕ)

«Пăравус» малалла тапранать.

Каять, каять пăравус

Тĕлĕнтермĕш пăравус,

Урапасăр, тăрпасăр. Чарăн!

**2-мĕш чарăну:** «Çăварни сăввисем» ятлă( ачасем сăвăсем калаççĕ)

**1-мĕш ача:**

-Пирěн паян çǎварни!

Килет, килет, çǎварни килет!

**2-мĕш ача:**

- Çǎварни, кил пирěн пата хǎнана!

Тǎвайккинчен ярǎнма, икерчě çиме.

**3-мĕш ача:**

**-** Çǎварни çуни, шур çуни

Шуçтарать те ÿкерет.

Ларма пěлмен хěрсене

ÿкерет те хǎварать.

4- **мĕш ача:**

-Пире юрпа ан перěр,

Тутǎр тěсне яратǎр,

Çуна хыçне ан тǎрǎр

Пěрле эпир ÿкетпěр

5- **мĕш ача:**

Катаччи! Катаччи!

Катаччи!Катаччи!

Инке икерч пěçерет

Çупа пусса çитерет.

**6- мĕш ача:**

Çǎварнине савǎнса

Юр юрлаççě кайǎксем

Çǎварнине ырласа

Эп те пěрле савǎнам

**7- мĕш ача:**

Эх, Çǎварни, Çǎварни,

Юрă-ташă кăларни

Çуркуннене чыслани,

Хěле ěçсěр хǎварни.

«Пăравус» малалла тапранать.

Каять, каять пăравус

Тĕлĕнтермĕш пăравус,

Урапасăр, тăрпасăр. Чарăн!

**3-мĕш чарăну:** «Атя, ташша яра пар»

(Такмаксем каласа ташлаççě)

-Тух-ха, Ванюк, пирĕн ума

Эсĕ ташша пит ǎста

Кǎвва, Кǎвва, Кǎвва, Кǎвва,

Кǎвва, Кǎвва, тут,тут.

-Атьǎр ташша пуçлар-и те

Атьǎр ташша пуçлар-и

Ура тапса ташлар-и те

Ура тапса ташлар-и.

-Ташши-ташши

Салакайǎк ташши

Салакайǎк ташши мар та

Ача сачěн ташши

- Ěçлеме те, савǎнма та,

Пултаратпǎр тǎрǎшсан,

Юрлама та, ташлама та

Ǎста эпир авалтан

-Туп-туп тупата

Ик урара çǎпата

Пире пушмак йǎлǎхтарчě

Сырса ятǎм çǎпата

Яшсем ташǎ çаптараççě

Вěсен атǎ урара.

-Эпир садик ачисем

Çěнě пурнǎç калчисем

ÿссе çын пулас килет,

Çěршыва юрас килет.

**Ертсе пыракан:**

-И çǎварни, çǎварни,

Катǎк çатма икерчи,

Катǎк çатма çимěçне,

Эрне хушши çитерчě

Халě кěçех мǎн кун пулать,

Мǎн кун пǎтти çийěпěр

Унтан яшка çийěпěр .

Чир-чěрсене тартрǎмǎр

Халě таса пурнǎпǎр.

Карчǎккисем юрлаччǎр

Стариккисем ташлаччǎр.

Ертсе пыракан ачасемпе пěрле ташǎ ташлать.

Ташласа пěтерсен ачасене ту çинчен ярǎнма чěнет.

«Пăравус» малалла тапранать.

Каять, каять пăравус

Тĕлĕнтермĕш пăравус,

Урапасăр, тăрпасăр. Чарăн!

**4-мĕш чарăну:**  « Ту çинчи вăйăсем» ятлă

«Кам тăвайккине хăвăртрах хăпарать» (шăхличĕ шăхăртнă хыççăн ачасем упаленсе тăвайккине хăпараççĕ. Хăшĕ маларах хăпарса çитет, çав çĕнтерет).

**Ертсе пыракан:** Тăвайккинчен ярăнар,

Киле кайма иртерех

Эй, Çǎварни, хытăрах

Ярăнтар-ха эс пире.

**Вăйă:** Кам инçерех ярăнса анать. (ачасем çунашкасемпе пĕр-пĕрин хыççăн ярăнса анаççĕ. Кам инçерех ярăнса анать – çав çĕнтерет. )

**Ертсе пыракан:** И, чу-у! Кайтăр, чу-у кайтăр,

Çырма урлă каçсах кайтăр, йĕтĕн-кантăр вăрăм пултăр!

Кантăр вăрри тутă пултăр, çерçи ури шарт! Хуçăлтăр,

Çийе-пуçа çĕнĕ кĕпе-йĕм пултăр,

Кĕпи пĕттĕр те пуçĕ юлтăр.

Халĕ вара тепĕр вǎйǎ выляр-ха.

**Вăйă: «**Çĕрĕк кǎмпа» (ачасем пĕр-пĕрин аллинчен тытǎнса çаврашкана тǎраççĕ, вĕсем карталанса пĕр еннелле питĕ хǎвǎрт çаврǎнаççĕ. Хǎшĕ ÿкет, çав **«**Çĕрĕк кǎмпа» пулать, вǎйǎран тухать).

**Ертсе пыракан:** Çǎварни, Çǎварни, çǎварна карса кил. Кап-кап! Икерчĕ хып! Катаччи те Çǎварни!

Çǎвар тулли икерчи, кĕсье тулли пĕремĕк!

Ма Çǎварни теес мар?!

**Вăйă:** Çатмапа чупни. (Вылякансем икĕ ушкǎна пайланаççĕ. Вĕсене сапун тата çатмапа икерчĕ параççĕ. Кам маларах икерчĕпе чупса çитет, çав çĕнтерет.)

**Ертсе пыраканпа аслисем ачасене икерчĕпе хǎналаççĕ.**

**Ертсе пыракан:** Халǎх сǎнанǎ тǎрǎх -Çǎварни эрнинче юнкун юр çусан мǎйǎр тутǎ пулать.

-Çǎварни хушши уяр пулсан ут çинче уяр пулать.

Тавтапуç, Çǎварни, икерчĕсемшĕн, тутлǎ кукǎльсемшĕн. Атьǎр Çǎварние ǎсатар.

Пурте алǎсенчен тытǎнса Çǎварни пуканийĕ тавра юрласа çаврǎнаççĕ.

Чǎваш халăх юрри «Çăварни юрри»

Çăварни, Çăварни

Паян кĕçĕн Çăварни.

Пурте килĕр уява

Сивĕ хĕле сатма.

Картлǎ – картлǎ пашалу

Карчĕ тǎрǎх çу юхать

Хурǎн тǎрри хумханать

Хура халǎх пуçтарǎнать

Тǎхтасамǎр тǎхлача

Тунти хǎти килет тет

Çуни тулли кулачпа.

Пĕр çаврǎм юрласа ташланǎ хыççǎн сывпуллашаççĕ.

(Аслисем Çǎварни пуканине çунашка çине лартса илсе тухса каяççĕ).

**Усă курнă кĕнекесем:**

И.В.Махалова, Е.И.Николаева «Солнышко сияет, играть нас приглашает», Ч.2006

И.В.Махалова, Е.И.Николаева «Воспитание здорового ребёнка на традициях чувашского народа»., Ч., 2003

М.Б.Зацепина, Т.В.Антонова «Народные праздники в детском саду», М., 2008

Н.И.Егоров «Чувашские праздники и обряды», Ч., 1991

Р.Б.Кузьмина «Праздники на земле Улыпа», Ч., 2006

Т.В.Артемьева, Г.Ф.Трофимов «Пĕчĕккисен кĕнеки», хрестоматии, Ш., 2006